stanford-oval/wikipedia huggingface dataset:
เวิลด์ แท็กทีม แชมเปียนชิป (ดับเบิลยูดับเบิลยูอี)

แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของWWE ก่อตั้งขึ้นเมื่อ 3 มิถุนายน ค.ศ. 1971 ถึง 16 สิงหาคม ค.ศ. 2010โดยเข็มขัดแชมป์ถูกสถาปนามาตั้งสมัยใช่ชื่อสมาคม World Wide Wrestling Federation (ต่อมาได้เปลี่ยนชื่อมาเป็น World Wrestling Federation ในปี ค.ศ. 1979)
ในช่วงเดือนมีนาคม ค.ศ. 2001 World Wrestling Federation (WWF) ได้ซื้อสมาคม WCW และได้นำเอาเข็มขัดแชมป์แทกทีม WCW มาใช้ร่วมกัน จนถึงเดือนพฤศจิกายน ค.ศ. 2001 ได้ทำการรวมแชมป์เป็นตำแหน่งเดียวกัน โดยได้รีไทร์แชมป์แทกทีม WCW ไปและแชมป์แทกทีม WWF ถูกใช้งานต่อ
ในปี ค.ศ. 2002 สมาคมได้ทำการเปลี่ยนชื่อเป็น WWE และสถาปนาแชมป์แทกทีมเส้นที่สอง คือ ดับเบิลยูดับเบิลยูอี แท็กทีม แชมเปียนชิป ขึ้นหลังจากมีการแบ่งค่ายใน WWE จนต่อมาแชมป์เส้นนี้ได้ถูกรวมแชมป์กับ แชมป์แทกทีม WWE และได้ใช้ชื่อ Unified WWE Tag Team Championship แต่เข็มขัดทั้งสองเส้นยังถูกใช้งานอยู่จนถึงปี ค.ศ. 2010 แชมป์ World Tag Team Championship ถูกรีไทร์ลง
ประวัติ

แชมป์ World Tag Team Championship รู้จักกันดีในชื่อเดิมของ World Wide Wrestling Federation (WWWF) World Tag Team Championship ถูกสถาปนาขึ้นในปี ค.ศ. 1971 โดยแชมป์แทกทีมคู่แรก คือ Luke Graham และ Tarzan Tyler ซึ่งได้ในวันที่ 3 มิถุนายน และชื่อเดิมของ World Wrestling Federation (WWF) World Tag Team Championship ในตอนที่เปลี่ยนชื่อสมาคมมาเป็น World Wrestling Federation (WWF) ในปี ค.ศ. 1979
ในปี ค.ศ. 2001 WWF ได้ซื้อสมาคม World Championship Wrestling (WCW) กลุ่ม The Invasion ได้เกิดขึ้นระหว่างที่กลุ่มWCW/ECW Alliance แตกกลุ่ม ในเซอร์ไวเวอร์ ซีรีส์ (2001) ได้จัดแมทช์การปล้ำรวมแชมป์เข้ากับแชมป์โลกแทกทีม WCW ในกรงเหล็ก โดยแชมป์แทกทีม WCW The Dudley Boyz เป็นฝ่ายเอาชนะ แชมป์แทกทีม WWF Hardy Boyz และต่อมาแชมป์แทกทีม WCW ถูกรีไทร์ลง
หลังจากมีการเปลี่ยนชื่อสมาคมมาเป็น WWE ในปี ค.ศ. 2002 แชมป์เส้นนี้ได้ถูกเรียกว่า World Wrestling Entertainment (WWE) Tag Team Championship จากนั้นได้มีการแบ่งค่ายใน WWE โดยแชมป์ World Wrestling Entertainment (WWE) Tag Team Championship ถูกย้ายไปอยู่ที่ค่ายรอว์ ตามมาด้วยค่ายSmackDown! ได้มีการสถาปนาแชมป์ WWE Tag Team Championship โดยผู้จัดการทั่วไป Stephanie McMahon พร้อมกับสถาปนาแชมป์ World Heavyweight Championship ในค่ายรอว์ หลังจากที่แชมป์โลก WWE Championship ถูกย้ายไปปค่ายSmackDown! ต่อมาแชมป์ WWE Tag Team Championship ของค่ายรอว์ถูกเปลี่ยนชื่อมาเป็น World Tag Team Championship หลังจากนั้นชื่แชมป์แทกทีมก็ไม่เคยถูกเปลี่ยนชื่ออีก
ในWrestleMania XXV ทีมThe Colóns (Carlito และPrimo) ได้รวมแชมป์แทกทีมสองเส้นทั้ง World Tag Team Champions และ WWE Tag Team Champions เปลี่ยนชื่อมาเป็น Unified WWE Tag Team Championship
แชมป์ Unified WWE Tag Team Championship สามารถปรากฏตัวได้ในทุกค่ายของ WWE จนถึงวันที่ 16 สิงหาคม ค.ศ. 2010 แชมป์ World Tag Team Championship ถูกรีไทร์ และได้ใช้แชมป์ WWE Tag Team Championship ต่อตามมาด้วยมีการเปลี่ยนดีไซน์เข็มขัดแชมป์ WWE Tag Team Championship เส้นใหมให้แชมป์ The Hart Dynasty (David Hart Smith และTyson Kidd) โดย Bret Hart
สถิติการครองแชมป์โลกแท็กทีม

ดูเพิ่ม: รายนามเวิลด์ แท็กทีม แชมเปียนชิป (ดับเบิลยูดับเบิลยูอี)
เส้นจำนวน

เส้นจำนวน คือแผนภาพในหนึ่งมิติที่มีจำนวนเต็มปรากฏอยู่บนขีดเป็นช่วงๆ บนเส้นตรง ซึ่งจอห์น วอลลิส (John Wallis) เป็นผู้ประดิษฐ์ ถึงแม้ว่าแผนภาพนี้จะแสดงเพียงแค่ −9 ถึง 9 โดยแบ่งออกเป็นสองข้างคือจำนวนบวก จำนวนลบ และมีศูนย์เป็นจุดกำเนิดอยู่ตรงกลาง แต่ในความเป็นจริงนั้นเส้นจำนวนจะครอบคลุมถึงจำนวนจริง โดยสามารถต่อความยาวทั้งสองข้างออกไปไม่สิ้นสุด เส้นจำนวนมักใช้เป็นเครื่องมือในการสอนการบวกและการลบอย่างง่าย โดยเฉพาะเมื่อต้องเกี่ยวข้องกับจำนวนลบ
เส้นจำนวน
ดูเพิ่ม

จำนวนจริง
เส้นจำนวนจริงขยาย
รูปแบบจำนวน (ปรากฏการณ์ทางประสาทวิทยา)
เล่ห์ลับสลับร่าง (แก้ความกำกวม)

เล่ห์ลับสลับร่าง อาจหมายถึง
เล่ห์ลับสลับร่าง นวนิยายในปี พ.ศ. 2545 ของนรอินทร์
เล่ห์ลับสลับร่าง (ละครโทรทัศน์ พ.ศ. 2546)
เล่ห์ลับสลับร่าง (ละครโทรทัศน์ พ.ศ. 2560)
เพ็ญแข กัลย์จาฤก

| เพ็ญแข (กุณฑลจินดา) กัลย์จาฤก |
| --- | --- |
เกิด: 25 กุมภาพันธ์ พ.ศ. 2467 พระนคร ประเทศสยาม
อาชีพ: นักร้อง นักดนตรี นักแสดง
บิดามารดา: วีระ กัลย์จาฤก (บิดา) ทองคำ กัลย์จาฤก (มารดา)
เพ็ญแข กัลย์จาฤก (เกิด 25 กุมภาพันธ์ 2467) เป็น นักร้อง นักดนตรี นักแสดงชาวไทย มีผลงานเพลงที่มีชื่อเสียงคือ เพลงเจ็ดวันที่ฉันเหงา (Seven Lonely Days) เพลงราตรีเมืองจีน (Shina No Yoru) เพลงดอกบัวแดง (Akai Suiren) เป็นต้น
ประวัติ

เพ็ญแข กัลย์จาฤก เกิดที่กรุงเทพมหานคร เป็นบุตรของนายวีระและนางทองคำ เรียนจบจาก โรงเรียนเสตผลพิทยา และ โรงเรียนนาฏดุริยางค์ ปี พ.ศ. 2484 รุ่นเดียวกับ ครูประสิทธิ์ ถาวร เป็นนักร้องที่ร้องเพลงเก่งมาตั้งแต่ยังเรียนในโรงเรียน เพลงเอกที่มีชื่อเสียงมากชื่อเพลงไก่แก้ว เพลงพุทธคุณ บทประพันธ์ของ หลวงวิจิตรวาทการ ร้องอัดแผ่นเสียงไว้เมื่ออายุ 13 ปี
เมื่อเรียนจบออกจากโรงเรียนแล้วเป็นนักร้องและนักแสดงละครวิทยุ ร่วมกับน้องชาย ประดิษฐ์ กัลย์จาฤก ตั้งวงดนตรีสากลชื่อ คณะศิลปจารึก ในปี พ.ศ. 2486 ต่อมาร้องเพลงประจำไนท์คลับต่าง ๆ เพ็ญแขสามารถร้องเพลงภาษาจีนและอังกฤษได้ดี เป็นนักร้องสตรีคนแรกที่ร้องเพลงแปลงจากทำนองจีนและญี่ปุ่นได้ดีมาก เพราะต้องร้องไห้ทหารญี่ปุ่นฟังในไนท์คลับระหว่าง สงครามโลกครั้งที่สอง เป็นประจำทุกคืน
เพลงที่แปลงทำนองมาจากต่างชาติ เช่น เพลงกุหลาบที่ฉันรัก เจ็ดวันที่ฉันเหงา ดอกบัวแดง ผู้ชายมีกี่ใจ โลกนี้มีสุข ลืมแล้วหรือดวงใจ ไม่พบกันเลย พุทธคุณปกป้อง น้องจากนี้ยังมีเพลงที่เป็นไทยสากลแท้ ๆ เช่น เพลินเพลง สอิ้งรัก เปลวทอง หงส์ติดแร้ว ฟังเพลงดีกว่า ได้ร้องเพลงสนุกสนานแบบติดตลกไว้บ้างเป็นเพลงรำวงคู่กับ อุโฆษ จันทร์เรือง เช่น ออระแร้อรชร เกลือจิ้มเกลือ เศรษฐีกำมะลอ เป็นต้น
ชีวิตครอบครัว

เพ็ญแข แต่งงานกับนักดนตรีชื่อ จำนรรค์ กุณฑลจินดา มีบุตรชายเป็นนักดนตรี โดยในปี พ.ศ. 2550 เพ็ญแขยังมีสุขภาพดี มีบ้านพักอยู่ที่เมืองพัทยา
เบอร์มิวดาในโอลิมปิกฤดูร้อน 2016

ประเทศเบอร์มิวดา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเบอร์มิวดาได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 10 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 2 | 0 | 2 |
|  เรือพาย | 0 | 1 | 1 |
|  เรือใบ | 1 | 1 | 2 |
|  ว่ายน้ำ | 1 | 1 | 2 |
|  ไตรกีฬา | 0 | 1 | 1 |
| รวม | 4 | 4 | 8 |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> เวลา | ฮีท> อันดับ | รองฯ> เวลา | รองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| Julian Fletcher | Men's 100 m breaststroke | 1:02.73 | 40 | Did not advance | Did not advance | Did not advance | Did not advance |
| Rebecca Heyliger | Women's 50 m freestyle | 26.54 | 52 | Did not advance | Did not advance | Did not advance | Did not advance |
ดูเพิ่ม

ประเทศเบอร์มิวดาในพาราลิมปิกฤดูร้อน 2016
แดง (แก้ความกำกวม)

แดง สามารถหมายถึง
สีแดง สีที่มีความยาวคลื่น 630-760 นาโนเมตร
แดง (พรรณไม้) พรรณไม้ชนิดหนึ่ง มีชื่อวิทยาศาสตร์ว่า Xylia kerrii และยังเป็นพันธุ์ไม้มงคลพระราชทานประจำจังหวัดตาก
แดง (ปลา) พันธุ์ปลาชนิดหนึ่ง มีชื่อวิทยาศาสตร์ว่า Micronema bleekeri
สุรางค์ เปรมปรีดิ์ (แดง) ผู้อำนวยการสถานีโทรทัศน์สีกองทัพบกช่อง 7
ขัตติยะ สวัสดิผล (เสธ.แดง) อดีตนายทหารผู้ทรงคุณวุฒิประจำกองทัพบก
แดง ไบเล่ หรือชื่อจริง บัญชา สีสุกใส วัยรุ่นและนักเลงที่มีชื่อเสียงในยุคก่อนปี พ.ศ. 2540
ธัญญา โสภณ (แดง) นักแสดง นางแบบ ที่มีชื่อเสียง
เอดูอาร์ แฟร็อง

เอดูอาร์ แฟร็อง (25 เมษายน ค.ศ. 1965 – 1 กุมภาพันธ์ ค.ศ. 2018) เป็นนักการเมืองชาวฝรั่งเศส และเป็นสมาชิกพรรคแนวร่วมแห่งชาติ เอดูอาร์ แฟร็อง เคยเป็นสมาชิกสภายุโรปพรรคแนวร่วมแห่งชาติและเป็นสมาชิกสภาแคว้นบูร์กอญ ในปี ค.ศ. 2009 แฟร็องได้รับเลือกให้เป็นผู้ท้าชิงการเลือกตั้งสมาชิกสภาแคว้นฝรั่งเศส ค.ศ. 2010 ในแคว้นบูร์กอญ แฟร็องได้รับการเลือกตั้งให้เป็นสมาชิกสภายุโรปในเดือนพฤษภาคม ค.ศ. 2014
เป๊ปซี่แมน (วิดีโอเกม)

| เป๊ปซี่แมน |
| --- | --- |
ภาพหน้าปก แสดงตัวละครเป๊ปซีแมน
ผู้พัฒนา: KID
ผู้จัดจำหน่าย: KID
อำนวยการผลิต: Hisayoshi Ichikawa
ออกแบบ:   Nobuaki Umeda  Nozomi Takeguchi  Keisuke Itou 
โปรแกรมเมอร์:   Akira Miyagoe  Akihisa Yamada 
ศิลปิน: โคะทะโระ อุชิโกะชิ
แต่งเพลง: James Shimoji
เครื่องเล่น: เพลย์สเตชัน
วางจำหน่าย: JP: 4 มีนาคม 1999; 25 ปีก่อน (1999-03-04)
แนว: แอ็กชัน
รูปแบบ: ผู้เล่นคนเดียว
เป๊ปซี่แมน (ญี่ปุ่น: ペプシマン; โรมาจิ: Pepsiman) เป็นวิดีโอเกมแอ็กชันพัฒนาโดยทีม KID และออกจำหน่ายในวันที่ 4 มีนาคม ค.ศ. 1999 ในประเทศญี่ปุ่น สำหรับเครื่องเล่นเพลย์สเตชัน เกมใช้ตุ๊กตาสัญลักษณ์ของเป๊ปซี่ในชื่อเดียวกัน และให้ผู้เล่นหลบหลีกสิ่งกีดขวางโดยการวิ่ง วิ่งพุ่งชน และกระโดด ขณะที่เป๊ปซี่แมนจะวิ่งไปข้างหน้าอัตโนมัติตลอดแต่ละด่านในเกม
เกมสร้างขึ้นด้วยงบประมาณต่ำ ทำให้เกิดการตัดสินใจถ่ายทำวิดีโอคั่นระหว่างด่าน แสดงผู้ชายชาวอเมริกันคนหนึ่งกำลังดื่มเป๊ปซี่ เนื่องจากถ่ายทำง่าย เกมยังมีฉากคัตซีน 3 มิติที่นักเขียนวิชวลโนเวล โคะทะโระ อุชิโกะชิเป็นนายแบบสามมิติให้ ขณะที่มีผู้จัดจำหน่ายชาวอเมริกันพยายามหาสิทธิ์ในการจำหน่ายเกมนี้ในสหรัฐอเมริกา แต่เกมมีจำหน่ายแค่ในญี่ปุ่นเท่านั้น
นักวิจารณ์เปรียบเทียบกับเกมอื่น ๆ เช่น แครชแบนดิคูต และให้ความเห็นเกี่ยวกับความเรียบง่ายและราคา ซึ่งเดิมคิดว่าราคาถูก นักเขียนนิตยสารคอมเพลกซ์ ใส่เกมนี้ไว้ในรายชื่อเกมที่ใช้ตราสินค้าของบริษัทที่ "ไม่ได้ห่วย" และให้ความเห็นว่า มันไม่ใช่เกมที่แย่ตราบใดที่ผู้เล่นทนโฆษณาจำนวนมากในเกมได้ ขณะที่นักวิจารณ์จากบล็อกดิสทรักทอยด์กล่าวว่า เป็นเกมที่ตลกและไม่ดีเยี่ยม และเรียกว่าเป็น "เกมที่ดูโง่เง่าอย่างมีเสน่ห์" (charmingly brain-dead) อุชิโกะชิกล่าวว่า เกมขายได้ไม่ดีนัก
การเล่น

เป๊ปซี่แมนเป็นเกมแอ็กชัน ประกอบด้วยด่าน 4 ด่าน แต่ละด่านแบ่งเป็นด่านย่อยหลายด่าน และในแต่ละด่าน เป๊ปซี่แมนที่คอยช่วยเหลือผู้ที่ต้องการเครื่องดื่ม เช่น ทหารคนหนึ่งกลางทะเลทราย โดยมอบกระป๋องเป๊ปซี่ให้เขา ด่านแต่ละด่านยึดตามสถานที่จริง เช่น ซานฟรานซิสโก และรถไฟใต้ดินโตเกียว เกมเล่นจากมุมมองบุคคลที่สาม โดยเป๊ปซี่แมนจะวิ่งไปข้างหน้าอัตโนมัติตลอดทั้งด่าน บางครั้งวิ่งทะลุห้องนั่งเล่นของชาวบ้าน จุดประสงค์ของผู้เล่นคือหลบหลีกสิ่งกีดขวาง เช่น รถยนต์ ปั้นจั่นก่อสร้าง และฝูงชน รวมถึงสิ่งกีดขวางที่มีตราสินค้าเป๊ปซี่ เช่น รถบรรทุกเป๊ปซี่ ผู้เล่นสามารถหลบสิ่งกีดขวางโดยการวิ่ง วิ่งพุ่งชน กระโดด และกระโดดไกล ผู้เล่นสะสมคะแนนจากการสะสมกระป๋องเป๊ปซี่
ในบางด่าน เป๊ปซี่แมนถูกถังเหล็กครอบศีรษะ ทำให้การบังคับทิศทางกลับด้าน และในบางด่าน เขาจะใช้สเกตบอร์ด ในแต่ละด่านจะมีจุดตรวจ (checkpoint) จำนวนหนึ่ง ถ้าผู้เล่นชนสิ่งกีดขวางบ่อยครั้งเกินไป พวกเขาจะได้เริ่มใหม่ที่จุดตรวจล่าสุด แต่ละด่านจบลงโดยเป๊ปซี่แมนวิ่งหนีวัตถุขนาดใหญ่ เช่น กระป๋องเป๊ปซี่ยักษ์ ในระหว่างด่าน ผู้เล่นได้ชมวิดีโอแสดงชาวอเมริกันคนหนึ่งกำลังดื่มเป๊ปซี่ และกินมันฝรั่งทอดและพิซซ่าขณะกำลังดูโทรทัศน์
เบื้องหลังและการพัฒนาเกม

เป๊ปซี่แมนเกิดขึ้นโดยยึดตุ๊กตาสัญลักษณ์ของเป๊ปซี่ ซึ่งสร้างจากนักวาดหนังสือการ์ตูน ทราวิส ชาเรสต์ ให้กับสาขาของเป๊ปซี่ในประเทศญี่ปุ่น ตัวละครมีแสดงในภาพยนตร์โฆษณาในญี่ปุ่น และในวิดีโอเกมไฟติงไวเปอส์ภาคภาษาญี่ปุ่น และเป็นที่นิยมในประเทศญี่ปุ่น ด้วยเหตุนี้ เป๊ปซี่จึงตัดสินใจส่งเสริมตัวละครต่อไปในรูปแบบของวิดีโอเกม
เกมพัฒนาโดย KID กลุ่มนักพัฒนาวิดีโอเกมสัญชาติญี่ปุ่น เกมสร้างด้วยต้นทุนต่ำ ทำให้มีการตัดสินใจสร้างฉากภาพยนตร์ต้นทุนต่ำแสดงชายชาวอเมริกันกำลังดื่มเป๊ปซี่ เกมยังมีฉากเหตุการณ์สามมิติที่ออกแบบโดยโคะทะโระ อุชิโกะชิ ซึ่งต่อมาได้เป็นนักเขียนวิชวลโนเวลที่ KID งานนี้เป็นงานแรกของอุชิโคะชิ โดยเขาเคยได้รับจ้างให้วางแผนวิดีโอเกมที่ประยุกต์จากเกมกระดาน แต่จบลงด้วยการเป็นส่วนหนึ่งในทีมพัฒนาเกมเป๊ปซี่แมน ที่กำลังดำเนินการอยู่ขณะที่เขาเพิ่งได้เข้ามาทำที่ KID เมื่อ ค.ศ. 1998 เกมออกจำหน่ายในประเทศญี่ปุ่นลงเครื่องเพลย์สเตชัน ในวันที่ 4 มีนาคม ค.ศ. 1999 ขณะที่มีผู้จัดจำหน่ายชาวอเมริกันพยายามหาสิทธิ์ในการจำหน่ายเกมนี้ในสหรัฐอเมริกา แต่เกมมีจำหน่ายแค่ในญี่ปุ่นเท่านั้น แต่แม้เป็นเช่นนั้น เกมเป็นภาษาอังกฤษทั้งหมด ไม่ใช่ภาษาญี่ปุ่น อุชิโกะชิกล่าวว่า เกมขายได้ไม่ดีนัก
การตอบรับ

นักเขียนจากนิตยสารแฟมิซือเรียกเกมว่า "ง่ายสุด ๆ" (super-simple) เทียบกับเกมเมโทรครอส และเปเปอร์บอย และมองว่าเป็นเกมแครชแบนดิคูตในแบบที่ถูกปรับให้ง่าย นักเขียนคนอื่น ๆ มีความคิดเห็นคล้าย ๆ กัน นักวิจารณ์จากไอจีเอ็นเปรียบเทียบเกมนี้กับเกมแครชแบนดิคูต บรรยายว่าการเล่นเกม "เรียบง่าย [และ] เน้นความจำ" และกล่าวว่าสิ่งที่ทำให้เกมเป็นที่จดจำคือ "เป็นสมมติฐานพิลึกอย่างสุดโต่ง" พวกเขายังรู้สึกว่าเกมไม่ได้แย่ และคุ้มราคา ซึ่งพวกเขามองว่าราคาถูก เจมส์ มิเอลก์ จากเว็บไซต์เกมสปอตเรียกเกมนี้ว่า "สิ่งบันเทิงใจเล็ก ๆ ที่ยอดเยี่ยม" (nifty little distraction) และกล่าวว่าวิธีการเล่นคล้าย ๆ กับ "พลวัตเกมโบราณของปีก่อน ๆ" (old-school gaming dynamics of yesteryear) เขาให้ความเห็นกับราคาที่ต่ำ แต่กล่าวว่ามันเป็นเกมที่หาจุดสนใจได้ยาก
ใน ค.ศ. 2011 อแอลลิสแตร์ พินซอฟ จากบล็อกดิสทรักทอยด์วิจารณ์เกม โดยมองว่าเป็นการผสมผสานระหว่างเกมเปเปอร์บอย และมัสเซิลมาร์ช ในเรื่องของความซับซ้อนและความเร็ว และเทียบกับการเล่นของเกมแครชแบนดิคูต เขาพบว่ามันเป็น "ภาพน่าตื่นเต้นบิดเบี้ยวมีสเน่ห์อย่างอัศจรรย์" ที่ลำบากหากจะไม่ชอบเกมนี้ เขากล่าวว่าเหตุผลหลักที่เล่นเกมนี้คือ "ความวิกลจริตอย่างที่สุด" (the sheer lunacy) โดยกล่าวว่าเกมถูกอเมริกา "ครอบงำ" และพรรณนาชาวอเมริกันว่า "คนบ้านนอกที่โสโครก" (unhygienic hillbillies) ในแบบที่ไม่ชัดเจนว่าเป็นการล้อเลียนตนเองหรือไม่ เขาสรุปว่าเกมเป็นเกมที่ตลก แต่ไม่ดีเยี่ยม และสิ่งที่น่าขันและรายละเอียดเล็ก ๆ จำนวนมากในเกมทำให้เกมดู "โง่เง่าอย่างมีเสน่ห์" (charmingly brain-dead) ใน ค.ศ. 2013 จัสติน อะมีร์คานี จากนิตยสารคอมเพล็กซ์รวมเกมนี้เข้ากับรายชื่อวิดีโอเกมที่ใช้ชื่อบริษัทที่ "ไม่ได้ห่วย" และกล่าวว่ากราฟิกของเกมไม่ดีนัก กลไกของเกมดูคล้ายกับเกมเทมเพิลรัน ซึ่งอะมีร์คานีมองว่าเป็นเกมบนไอโอเอสที่เขาชื่นชอบ เขาสรุปว่าเป๊ปซี่แมนไม่ใช่เกมที่แย่สำหรับคนที่มีการตอบสนองเร็ว ตราบใดที่พวกเขาทนสิ่งโฆษณาจำนวนมากในเกมได้ เขากล่าวอีกว่า เป๊ปซี่แมน เป็นแอดเวอร์เกมที่มี "อัตราตราสัญลักษณ์สินค้าต่อวินาที" สูงมาก
ผู้เล่นพยายามหลบสิ่งกีดขวางขณะเป๊ปซี่แมนวิ่งไปข้างหน้า
เอดีเอฟ

เอดีเอฟ เป็นส่วนที่มีลิกนินและเซลยูโลสเป็นองค์ประกอบหลัก  ถ้าหักส่วนนี้ออกจาก NDF  จะเป็นค่าของเฮมิเซลยูโลส  ซึ่งจุลินทรีย์สามารถย่อยได้
เพ็ตตาฮ์ (ประเทศศรีลังกา)

| เพ็ตตาฮ์  පිට කොටුව    புறக் கோட்டை |
| --- | --- |
ชานเมือง
ตลาดน้ำเพ็ตตาฮ์ในช่วงพลบค่ำ
เพ็ตตาฮ์
พิกัด: 6°56′12″N 79°50′59″E﻿ / ﻿6.93667°N 79.84972°E﻿ / 6.93667; 79.84972
ประเทศ: ศรีลังกา
จังหวัด: จังหวัดตะวันตก
อำเภอ: อำเภอโคลัมโบ 11
เขตเวลา: UTC+05:30 (โซนเวลามาตรฐานศรีลังกา)
รหัสไปรษณีย์: 01100 
เพ็ตตาฮ์ (อักษรโรมัน:Pettah) เป็นย่านแห่งหนึ่งทางตะวันออกของป้อมสนามใจกลางเมืองโคลัมโบ, ประเทศศรีลังกา โดยเป็นที่โด่งดังจากตลาดเพ็ตตาฮ์ ซึ่งเป็นหนึ่งในพื้นที่เชิงพาณิชย์ที่คึกคักที่สุดในประเทศศรีลังกา โดยเป็นที่ตั้งของร้านขายส่งกับขายปลีก, สิ่งก่อสร้าง, สถาบันการค้าและ องค์การอื่นเป็นจำนวนมาก
ส่วนตลาดหลักถูกออกแบบให้เหมือนกับเขาวงกตขนาดยักษ์ เพราะถ้าเดินทางทั่วตลาดตั้งแต่รุ่งอรุณถึงพลบค่ำ ก็ยังไม่ได้ไปทั่วตลาดอย่างสมบูรณ์
เพ็ตตาฮ์มาจากคำว่าเพ็ตไต (Pettai) คำศัพท์แบบแองโกล-อินเดียนที่ใช้กล่าวถึงชานเมืองนอกป้อมสนาม ปัจจุบัน พิตะ-โกตุวะ (pita-kotuwa; นอกป้อมสนาม) เป็นประโยคภาษาสิงหลที่กล่าวถึงที่เดียวกัน
ประชากร

เพ็ตตาฮ์เป็นบริเวณที่มีเชื้อชาติและศาสนาที่หลากหลาย ถึงแม้ว่าพวกมัวร์, โบะฮ์ราส (Bohras) และเมมอนส์ (Memons) เป็นชนพื้นเมืองในริเวณนี้ แต่ประชากรโดยเฉลี่ยเป็นชาวสิงหลกับทมิฬ และมีชนกลุ่มน้อยได้แก่ ชาวบูร์เฆอร์ (Burghers), มาเลย์ และอื่น ๆ
ศาสนาในบริเวณนี้ได้แก่ศาสนาพุทธ, ศาสนาฮินดู, ศาสนาอิสลาม, ศาสนาคริสต์ และศาสนากับความเชื่ออื่น ๆ
สิ่งก่อสร้างและแลนด์มาร์ก

แลนด์มาร์กสำคัญในย่านนี้ ได้แก่ โบสถ์โวลเวนดาล, มัสยิดญามิอุลอัลฟาร, ประตูของเคย์แมน, ศาลากลางโคลัมโบเก่า, พิพิธภัณฑ์โคลัมโบดัตช์ และหอนาฬิกาข่าน ซึ่งถูกสร้างโดยครอบครัวข่านแห่งบอมเบย์ (ปัจจุบันคือเมืองมุมไบ) ในประเทศอินเดีย
โบสถ์โวลเวนดาล (Wolvendaal Church) หนึ่งในโบสถ์โปรเตสแตนต์ที่เก่าแก่ที่สุดที่ยังบริการอยู่ในประเทศศรีลังกา
มัสยิดญามิอุลอัลฟาร์ เป็นหนึ่งในมัสยิดที่เก่าแก่และถูกเยี่ยมเยียนมากที่สุดในบริเวณนี้
หอนาฬิกาข่านบนวงเวียน เป็นจุดที่เป็นทางเข้าของตลาดเพ็ตตาฮ์
หนึ่งในถนนจากตลาดเพ็ตตาฮ์
หนึ่งในถนนจากตลาดเพ็ตตาฮ์
หนึ่งในถนนจากตลาดเพ็ตตาฮ์
เทศบาลตำบลหนองบัวโคก

| เทศบาลตำบลหนองบัวโคก |
| --- | --- |
เทศบาลตำบล
คำขวัญ: หนองบัวโคก ดอกบัวบานชูช่อ ลูกเจ้าพ่อขุนศรี ของดีไก่ย่าง ส้มตำดองปู สี่แยกสวยหรู ประตูสู่เมืองชัยภูมิ
ทต.หนองบัวโคกที่ตั้งเทศบาลตำบลหนองบัวโคกในจังหวัดชัยภูมิ
พิกัด: 15°24′54.4″N 101°49′59.8″E﻿ / ﻿15.415111°N 101.833278°E﻿ / 15.415111; 101.833278
ประเทศ:  ไทย
จังหวัด: ชัยภูมิ
อำเภอ: จัตุรัส
การปกครอง
 • นายกเทศมนตรี: นายวิชัย ประภากรแก้วรัตน์
พื้นที่
 • ทั้งหมด: 2.51 ตร.กม. (0.97 ตร.ไมล์)
ประชากร (2565)
 • ทั้งหมด: 1,918 คน
 • ความหนาแน่น: 764.14 คน/ตร.กม. (1,979.1 คน/ตร.ไมล์)
รหัส อปท.: 05360602
ที่อยู่ สำนักงาน: เลขที่ 230  หมู่ 9 ตำบลหนองบัวโคก อำเภอจัตุรัส จังหวัดชัยภูมิ 36220
โทรศัพท์: 044-851 340
โทรสาร: 044 -851 340
เว็บไซต์: nongbuokhok.go.th
 ส่วนหนึ่งของสารานุกรมประเทศไทย
หนองบัวโคก เป็นเทศบาลตำบลในตำบลหนองบัวโคก อำเภอจัตุรัส จังหวัดชัยภูมิ เป็นหนึ่งในเทศบาลตำบลทั้งสามแห่งของอำเภอจัตุรัส อันประกอบไปด้วย เทศบาลตำบลจัตุรัส เทศบาลตำบลหนองบัวใหญ่ และเทศบาลตำบลหนองบัวโคก โดยที่ตั้งของเทศบาลตำบลหนองบัวโคกเป็นประตูสู่อำเภอจัตุรัส และจังหวัดชัยภูมิ
ประวัติ

เทศบาลตำบลหนองบัวโคก  เดิมมีฐานะเป็นสุขาภิบาลตำบลหนองบัวโคก  จัดตั้งขึ้นโดยประกาศกระทรวงมหาดไทย  เมื่อวันที่  28  พฤศจิกายน  2536  (ประกาศในราชกิจจานุเบกษา  เล่ม  110  ลงวันที่  28  ธันวาคม  2536)  พื้นที่เป็นแนวยาวตามทางหลวงหมายเลข  205 (บ้านหมี่ – นครราชสีมา)  ช่วงตัดกับทางหลวงแผ่นดิน  หมายเลข 201  (สีคิ้ว – เชียงคาน)  ต่อมาให้เปลี่ยนเป็นเทศบาลตำบลหนองบัวโคก  เมื่อวันที่  25  พฤษภาคม  2542  ตามพระราชบัญญัติเปลี่ยนแปลงฐานะของสุขาภิบาลเป็นเทศบาล  พ.ศ.2542
ที่ตั้งและอาณาเขต

เทศบาลตำบลหนองบัวโคก อยู่ในเขตการปกครองอำเภอจัตุรัส จังหวัดชัยภูมิ ห่างจากที่ว่าการอำเภอจัตุรัสไปทางทิศตะวันใต้ ประมาณ  17  กิโลเมตร ห่างจากจังหวัดชัยภูมิ  55  กิโลเมตร บนทางหลวงแผ่นดินหมายเลข   201   มีพื้นที่ทั้งหมด 2.51 ตารางกิโลเมตร ครอบคลุมหมู่ที่ 1 และหมู่ที่ 9 บางส่วนของตำบลหนองบัวโคก
อาณาเขตติดต่อ
เทศบาลตำบลหนองบัวโคก  มีอาณาเขตติดต่อกับองค์กรปกครองส่วนท้องถิ่นใกล้เคียง  จำนวน  3  แห่ง  คือ
	1.องค์การบริหารส่วนตำบลหนองบัวโคก  อำเภอจัตุรัส  จังหวัดชัยภูมิ
	2.องค์การบริหารส่วนตำบลหัวทะเล  อำเภอบำเหน็จณรงค์  จังหวัดชัยภูมิ
	3.องค์การบริหารส่วนตำบลบ้านแปรง  อำเภอด่านขุนทด  จังหวัดนครราชสีมา
แหล่งน้ำธรรมชาติ
- สระบัว พื้นที่ 17 ไร่  เป็นพื้นที่คาบเกี่ยวระหว่างเทศบาลตำบลหนองบัวโคก  และองค์การบริหารส่วนตำบลบ้านแปรง  อำเภอด่านขุนทด  จังหวัดนครราชสีมา  ราษฎรอาศัยน้ำเพื่อการอุปโภคบริโภค
- สระโคกเป็นพื้นที่คาบเกี่ยวระหว่างเทศบาลตำบหลนองบัวโคก  และองค์การบริหารส่วนตำบลหนองบัวโคกอำเภอจัตุรัส  จังหวัดชัยภูมิ
ภูมิประเทศและภูมิอากาศ

พื้นที่ส่วนใหญ่เป็นที่ราบสูง สภาพดินเป็นดินทรายไม่อุ้มน้ำ
ลักษณะภูมิอากาศ
เทศบาลตำบลหนองบัวโคก  อยูในลักษณะภูมิอากาศแบบมรสุมเขตร้อน  มี  3  ฤดู  โดยระยะเวลาในแต่ละฤดูอาจคลาดเคลื่อนไปตามสภาพดินฟ้าอากาศของแต่ละปี  อากาศค่อนข้างแห้งแล้งร้อนจัดในฤดูร้อน และหนาวจัดในฤดูหนาวตามฤดูกาล  ดังนี้
		ฤดูร้อน		ประมาณเดือน  มีนาคม ถึง พฤษภาคม
		ฤดูฝน		ประมาณเดือน  มิถุนายน ถึง ตุลาคม
		ฤดูหนาว	ประมาณเดือน  พฤศจิกายน ถึง กุมภาพันธ์
การปกครอง

เทศบาลตำบลหนองบัวโคกมีการแบ่งเขตการปกครองเป็น  2 หมู่บ้าน  คือ  หมู่  1 (ไม่ครอบคลุมทั้งหมู่บ้าน)  และ  หมู่  9 (ไม่ครอบคลุมทั้งหมู่บ้าน)  เมื่อปี  พ.ศ.2546 จัดตั้งชุมชนย่อย  2 ชุมชน โดยใช้ถนนสาย  201 เป็นเส้นแบ่งเขตชุมชน
ชุมชนที่  1 ชื่อชุมชนหมู่ 1 ร่วมใจพัฒนา  ตั้งอยู่ทิศตะวันตกของถนน  (ครอบคลุมหมู่ 1 บางส่วน)
ชุมชนที่  2 ชื่อชุมชนขุนศรีปทุมทองพัฒนา  ตั้งอยู่ทิศตะวันออกของถนน  (ครอบคลุมหมู่ 9 บางส่วน)
การคมนาคม

เทศบาลตำบลหนองบัวโคกมีทางหลวงสายหลักตัดผ่าน 2 สาย คือ
		- ทางหลวงหมายเลข 201 สีคิ้ว - เชียงคาน
		- ทางหลวงหมายเลข 205 บ้านหมี่ - นครราชสีมา
		- มีสี่แยกไฟแดง 1 แห่ง(สี่แยกหนองบัวโคก)
การศึกษา

โรงเรียนระดับประถมศึกษา(ขยายโอกาส) 1 แห่ง คือ
โรงเรียนชุมชนหนองบัวโคก(ทองวิทยานุกูล)
ศูนย์พัฒนาเด็กเล็ก 1 แห่ง คือ
ศูนย์พัฒนาเด็กเล็กบ้านหนองบัวโคก
ศาสนา  ประเพณี  วัฒนธรรม

การนับถือศาสนา
ประชาชนส่วนใหญ่นับถือศาสนาพุทธ ประมาณร้อยละ 99 ศาสนาอื่นประมาณ ร้อยละ 1
- วัด 1 แห่ง                    - ศาลเจ้า 1 แห่ง		- ศาลตาปู่  1  แห่ง
ประเพณีและงานประจำปี
งานบุญประเพณีต่างๆ  จะจัดกันตามความเชื่อที่ยึดถือปฏิบัติสืบต่อกันมาทุกปีและตามจารีตประเพณี  เช่นประเพณีสงกรานต์  วันเข้าพรรษา  วันออกพรรษา  ทำบุญกลางบ้าน  เลี้ยงศาลตาปู่ของแต่ละหมู่บ้านงานประเพณีศาลเจ้าพ่อขุนศรีเป็นต้น
ภูมิปัญญาท้องถิ่น  ภาษาถิ่น
	เขตเทศบาลมีภูมิปัญญาท้องถิ่น  เช่น  รำโทนงาม  ในกลุ่มผู้สูงอายุภาษาถิ่น  ส่วนใหญ่เป็นภาษาไทยโคราช  และมีบางส่วนใช้ภาษาอิสาน
สถานที่สำคัญ

สถานีตำรวจภูธรหนองบัวโคก
สำนักงานเทศบาลตำบลหนองบัวโคก
สำนักงานหมวดทางหลวงหนองบัวโคก
โรงพยาบาลส่งเสริมสุขภาพตำบลเฉลิมพระเกียรติ 60 พรรษา นวมินทราชินี
หน่วยบริการประชาชนตำรวจทางหลวงหนองบัวโคก
ไปรษณีย์หนองบัวโคก
ศาลเจ้าพ่อขุนศรี
แหล่งข้อมูลอื่น

https://nongbuokhok.go.th
| ด ค กองค์กรปกครองส่วนท้องถิ่นระดับล่างในจังหวัดชัยภูมิ |
| --- | --- | --- |
| เทศบาลเมือง |  ชัยภูมิ  |  |
| เทศบาลตำบล |  เกษตรสมบูรณ์  แก้งคร้อ  คอนสวรรค์  คอนสาร  โคกสะอาด  โคกสูง  จัตุรัส  ชีลอง  ตลาดแร้ง  ทุ่งทอง  ทุ่งลุยลาย  เทพสถิต  ธาตุทอง  นาหนองทุ่ม  บ้านแก้ง  บ้านเขว้า  บ้านค่ายหมื่นแผ้ว  บ้านเดื่อ  บ้านเต่า  บ้านแท่น  บ้านเป้า  บ้านเพชร  บ้านเพชรภูเขียว  บำเหน็จณรงค์  ภูเขียว  ลาดใหญ่  ลุ่มลำชี  หนองบัวโคก  หนองบัวแดง  หนองบัวระเหว  หนองบัวใหญ่  หนองสังข์  หลวงศิริ  ห้วยยาง  ห้วยแย้  |  |
| องค์การบริหารส่วนตำบล |  กวางโจน  กะฮาด  กุดชุมแสง  กุดตุ้ม  กุดน้ำใส  กุดยม  กุดเลาะ  เก่าย่าดี  เกาะมะนาว  คอนสวรรค์  คอนสาร  คูเมือง  โคกกุง  โคกเพชรพัฒนา  โคกมั่งงอย  โคกเริงรมย์  โคกสะอาด  เจาทอง  ช่องสามหมอ (อำเภอแก้งคร้อ)  ช่องสามหมอ (อำเภอคอนสวรรค์)  ชีบน  ซับสีทอง  ซับใหญ่  ดงกลาง  ดงบัง  ตะโกทอง  ตาเนิน  ถ้ำวัวแดง  ท่ากูบ  ท่ามะไฟหวาน  ท่าหินโงม  ท่าใหญ่  ทุ่งนาเลา  ทุ่งพระ  นางแดด  นาฝาย  นายางกลัก  นาเสียว  นาหนองทุ่ม  โนนกอก  โนนคูณ  โนนแดง  โนนทอง  โนนสะอาด  โนนสำราญ  บ้านกอก  บ้านแก้ง  บ้านขาม  บ้านค่าย  บ้านเจียง  บ้านชวน  บ้านดอน  บ้านตาล  บ้านแท่น  บ้านบัว  บ้านเป้า  บ้านเพชร (อำเภอบำเหน็จณรงค์)  บ้านเพชร (อำเภอภูเขียว)  บ้านยาง  บ้านไร่  บ้านเล่า  บ้านโสก  บ้านหัน  บุ่งคล้า  โป่งนก  ผักปัง  โพนทอง  ภูแลนคา  ยางหวาย  รอบเมือง  รังงาม  ละหาน  ลาดใหญ่  วะตะแบก  วังชมภู  วังตะเฆ่  วังทอง  ศรีสำราญ  ส้มป่อย  สระพัง  สระโพนทอง  สามสวน  โสกปลาดุก  หนองข่า  หนองขาม (อำเภอแก้งคร้อ)  หนองขาม (อำเภอคอนสวรรค์)  หนองคอนไทย  หนองคู  หนองฉิม  หนองโดน  หนองตูม  หนองนาแซง  หนองบัวโคก  หนองบัวบาน  หนองไผ่ (อำเภอแก้งคร้อ)  หนองไผ่ (อำเภอเมืองชัยภูมิ)  หนองโพนงาม  หนองแวง  หลุบคา  ห้วยต้อน  ห้วยบง  ห้วยยายจิ๋ว  ห้วยไร่  หัวทะเล  แหลมทอง  โอโล  |  |
↑  ประชากรในเทศบาลตำบลหนองบัวโคก พ.ศ.2565 โดยกรมการปกครอง กระทรวงมหาดไทย.
เซอร์เคิลอัลบั้มชาร์ต

เซอร์เคิลอัลบั้มชาร์ต ก่อนหน้านี้รู้จักกันในชื่อ แกออนอัลบั้มชาร์ต เป็นชาร์ตระดับประเทศที่จัดอันดับอัลบั้ม มินิอัลบั้ม และอัลบั้มเดี่ยวที่ขายดีที่สุดในเกาหลีใต้ จัดทำโดย Korea Music Content Industry Association (KMCIA) มีการติดตามยอดขายตั้งแต่ต้นปี ค.ศ. 2010 และเปิดตัวในเดือนกุมภาพันธ์ปีเดียวกัน ในชื่อ "แกออนมิวสิกชาร์ต"  โดยชาร์ตรวบรวมการจัดส่งภายในประเทศในรูปแบบรายสัปดาห์ รายเดือน และรายปี
ในเดือนกุมภาพันธ์ 2011 ได้เผยแพร่ข้อมูลเกี่ยวกับยอดขายอัลบั้มทั้งออนไลน์และออฟไลน์ของปี 2010 รวมถึงการแจกแจงรายละเอียดข้อมูลชาร์ตออนไลน์และเป็นครั้งแรกที่มีการเปิดตัวยอดขายอัลบั้มออฟไลน์ตั้งแต่ปี 2008 เมื่อ KMCIA หยุดรวบรวมข้อมูล
ประวัติ

ชาร์ตแกออนอัลบั้ม เปิดตัวในเดือนกุมภาพันธ์ ค.ศ. 2010 เป็นความร่วมมือกันระหว่างกระทรวงวัฒนธรรม กีฬาและการท่องเที่ยว กับ Korea Music Content Industry Association (KMCIA) เพื่อสร้างชาร์ตระดับประเทศของเกาหลี ที่คล้ายกับชาร์ตบิลบอร์ด และชาร์ตออริคอน โดยชาร์ตจะติดตามการขายในระบบออนไลน์และออฟไลน์ โดยมีข้อมูลมาจากผู้ให้บริการเพลงบนเว็บ ได้แก่ Bugs, Olleh Music, Melon, Genie, Cyworld, Monkey3, Daum Music, Naver Music, Mnet และ Soribada และผู้จัดจำหน่าย ได้แก่ กาเกาเอ็ม, สโตนมิวสิกเอนเตอร์เทนเมนต์, Genie Music, เอสเอ็มเอนเตอร์เทนเมนต์, โซนี่มิวสิก, Neowiz Internet, ยูนิเวอร์แซลมิวสิกกรุป และ วอร์เนอร์มิวสิกกรุ๊ป
อัลบั้มอันดับที่ 1

2010
2011
2012
2013
2014
2015
2016
2017
2018
2019
2020
2021
2022
แหล่งข้อมูลอื่น

เว็บไซต์ทางการ
เส้นคอสมิค

เส้นคอสมิค เป็นสมมติฐานข้อบกพร่องทางวิชาโทโพโลยี 1 มิติ (topological defect) ซึ่งอาจจะเกิดขึ้นในระหว่างการทำลายความสมมาตร  (symmetry breaking) ของการเปลี่ยนเฟส (phase transition)  ของเอกภพในช่วงยุคต้น ๆ เมื่อทอพอโลยี (topology) ของแมนิโฟลด์สุญญากาศ (vacuum) ที่เกี่ยวข้องกับความสมมาตรนี้ได้เกิดการทำลายแตกหักลงไม่ได้ถูกเชื่อมโยงแบบเชิงเดียว (simply connected)  เข้าด้วยกัน